《病中有感》
宋代·吴芾

大暑苦河鱼，久乃变成痢。
辗转枕席间，百药几尽试。
神气顿索然，不止形容悴。
自谓与鬼隣，偶然有生意。
方欲少开眉，赤目又为崇。
余年能几何，十日不知味。
今虽强支持，下箸犹畏忌。
去岁夏到官，今年又秋至。
默数一年中，安好无一二。
顾此衰病躯，岂堪长代匮。
回首望故山，幸有宽闲地。
不如归去年，笑歌聊自慰。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。